Фестивалым фрагъэблагъэ
Iуащхьэмахуэ лъапэ мэлыжьыхьым и 6-м щрагъэкIуэкIынущ «Эль 3500» макъамэ фестиваль иныр.
Iуащхьэмахуэ лъапэ метр 3500-кIэ и лъагапIэм тет «Мир» станцым и утым япэу къыщызэрагъэпэщынущ урысей, дунейпсо диджейхэр зыхэтыну макъамэ фестиваль иныр. Ар ирагъэкIуэкIынущ утыкуакIуэ цIэрыIуэхэу Дарэ Идаррэ Качлаев Къазбэчрэ. Абы цIыху 200 — 300 щызэхуэсынущ. ЩыщIидзэнур пщэдджыжьым сыхьэти 10-рщ.
Апхуэдэ фестивалхэр Европэм и бгы лыжэ зыгъэпсэхупIэ цIэрыIуэхэм, уэс щытелъми утыку зэIухахэм щрагъэкIуэкI хабзэщ. Мы гъэм макъамэ пшыхьыр япэу Iуащхьэмахуэ лъапэ щызэхаублэнущ, нэхъапэу ар къыщызэрагъэпэща лъагапIэхэм ефIэкI щIыпIэм.
Зэхыхьэр дуней псом Интернетрэ радиокIэ щызэбграгъэхынущ, эфир занщIэкIэ пшыхьым еплъынуи Iэмал щыIэнущ. Ар къызэригъэпэщащ «Эль 3500» щIалэгъуалэ творческэ зэгухьэныгъэм, КъБР-м и Курортхэмрэ туризмэмкIэ министерствэр, Iуащхьэмахуэ щIыпIэ администрацэр, «Эльбрустурист» ОАО-р, «Курорт Эльбрус» АО-р я дэIэпыкъуэгъуу.
Тарим Алисэ.
